ZWARRIE LEERKRAG BLINK UIT | Hoërskool Zwartkop
ZWARRIE LEERKRAG BLINK UIT
Mev. Shona van der Merwe, sportkondisioneerder by Hoërskool Zwartkop, het die afgelope naweek weereens uitsonderlik presteer.
Shona het 'n eerste plek behaal as Bikini model (ouderdom 30+) tydens die "WFF (World Fitness Federation) SA International Pro-am Pretoria classic competition". Met hierdie prestasie ontvang sy haar "Pro-card" en neem daarna deel aan die "Pro- bikini models"- kompetisie, wat alle kategorieë insluit en behaal 'n algehele derde plek in die "Professional"- afdeling. Hierdie uitsonderlike prestasie besorg aan haar 'n uitnodiging om volgende maand in Rio de Janeiro aan die "WFF Universe" te gaan deelneem.
Shona het 'n paar weke gelede aan die SAMA (Suid-Afrikaanse Meesters Atletiekkampioenskappe) te Kaapstad deelgeneem en twee goue medaljes verower in onderskeidelik die Heptathlon (7-kamp) en die 4x100m-aflos vir die Gauteng-Noord Dames A-span.
Sy is verseker 'n dame met verskeie talente. Hoërskool Zwartkop is voorwaar baie trots op haar!
ZWARRIE DANSERS WEN GOUD
Vier dogters van Hoërskool Zwartkop het aan die Artistikulta Danskompetisie deelgeneem en met hul kontemporêre dans die trofee gewen vir die Beste Senior-dansgroep. Hoërskool Zwartkop is saam hul dansjuffrou, me.Nadia van Niekerk, baie trots op hulle.